цените франко завода на вътрешния пазар на производителите от Съюза. RFPA заяви, че ако вероятните цени на руския внос в Съюза биха съответствали на експортните цени за други местоназначения, тогава няма стимул за пренасочване на износа.
 (163)
 Както е посочено в съображение 137, целта на сравнението беше просто да се оцени дали ценовото равнище в Съюза е по-високо, отколкото в основните трети държави, които понастоящем се снабдяват от руските производители. Поради това Комисията стигна до заключението, че пазарът на Съюза е привлекателен за руските производители износители на АН също и по отношение на цените.
 (164)
 Освен това RFPA твърди, че пазарът на Съюза не е толкова привлекателен, колкото се опитва да представи Комисията. Това бе потвърдено от RFPA на база ниските обеми на вноса от съседните държави, които не са обект на никакви бариери пред вноса.
 (165)
 Следва да се отбележи, че при настоящия преглед се оценява привлекателността на пазара на Съюза специално за руските производители износители, а експортните преференции на други държави са несъществени като част от тази оценка. Тези държави не са обхванати от настоящото разследване и поради това Комисията не е в състояние (или не е задължена) да извърши такава оценка.
 (166)
 В отговор на разгласяването RFPA заяви, че Комисията е непоследователна в своята оценка на прогнозираното поведение на руските производители износители в Латинска Америка (вж. съображение 126) и в Съюза (вж. съображение 107).
 (167)
 Комисията не е съгласна, че има каквото и да било несъответствие. Въпреки че опровержението на Комисията относно Латинска Америка в съображение 126 се отнася до прогнозираното увеличение на потреблението и предполагаемото му усвояване от руските производители, оценката на Комисията в съображение 107 се отнася до потенциалното насочване на целия руски свободен капацитет, без да се обсъжда каквото и да било увеличение на потреблението на Съюза и усвояването на това увеличение от страна на руските производители.
 (168)
 Поради изложените по-горе причини доводите, изтъкнати от заинтересованите страни във връзка с настоящия раздел, не могат да променят оценката на Комисията и трябва да бъдат отхвърлени. Като цяло се отбелязва също така, че факторите, изтъкнати от Комисията в настоящия раздел 3.3.3, трябва да бъдат оценени като цяло и да не бъдат разглеждани поотделно, за да се установи нивото на привлекателност на пазара на Съюза за руските производители на АН.
 3.3.4. Заключение относно вероятността за повторно възникване на дъмпинга
 (169)
 С оглед на i) съществуващия свободен капацитет и по-нататъшното увеличение на производствения капацитет на руските производители на АН след РПРП, ii) практиките на ценообразуване на руските производители износители на пазарите на трети държави и iii) цялостната привлекателност на пазара на Съюза е вероятно руските производители на АН да изнасят големи количества АН за Съюза на дъмпингови цени, ако не бъдат наложени мерки на ЕС. Поради това Комисията заключи, че съществува вероятност за повторно възникване на дъмпинга, ако срокът на действие на мерките изтече.
 4. ВЕРОЯТНОСТ ЗА ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ВРЕДАТА
 4.1. Определение за промишленост на Съюза и производство на Съюза
 (170)
 По време на разследвания период в рамките на прегледа сходният продукт е произвеждан от